

**Република Србија**

**ГРАД НИШ**

**ГРАДСКО ВЕЋЕ**

На основу члана 56, став 1, тачка 12. Статута Града Ниша („Службени лист Града Ниша“, број 88/2008, 143/2016 и 18/2019,), члана 51. и 52. Одлуке о остваривању потреба и интереса грађана у области спорта у Граду Нишу („Службени Лист Града Ниша“ број 119/2018-пречишћен текст, 36/2021, 49/2022 и 139/2022) и члана 72. Пословника о раду Градског већа Града Ниша („Службени лист Града Ниша“, број 1/13, 95/2016, 98/2016, 124/2016, 144/2016 и 117/2020),

Градско веће Града Ниша, на седници одржаној дана 20.08.2024. године, доноси

**РЕШЕЊЕ**

**којим се предлаже утврђивање новчаног износа награде члану Олимпијског тима Републике Србије Сави Ранђеловићу**

**I** Град Ниш изражава захвалност Сави Ранђеловићу, учеснику Олимпијских игара одржаних у Паризу, који је представљао Републику Србију и својим учешћем допринео угледу земље и афирмацији спорта.

**II** Предлаже се Градоначелнику Града Ниша да додели награду Сави Ранђеловићу –члану ватерполо репрезентације Републике Србије, који је спортску афирмацију стекао у Граду Нишу, за учешће и постигнуте резултате на Олимпијским играма, у нето новчаном износу од 300.000 динара

Средства за ову намену у износу од 300.000 динара, опредељена су Одлуком о буџету Града Ниша за 2024. годину, у оквиру у Разделу бр. 8, глава 8.01 – Градска управа за друштвене делатности, Програм 14 – Развој спорта и омладине, Програмска активност 1301-0002 - Подршка предшколском и школском спорту, функција 810 - Услуге рекреације и спорта, позиција 152 - Накнаде за социјалну заштиту из буџета, економска класификација 4727 - Накнаде из буџета за спорт.

**III** О реализацији овог Решења стараће се Градска управа за друштвене делатности, Сектор за омладину и спорт, Одсек за спорт и Градска управа за финансије.

**IV** Решење доставити: Градоначелнику, Градској управи за финансије, Градској управи за друштвене делатности и Градској управи за органе Града и граћанска стања

***О б р а з л о ж е њ е***

Спортски Савез Града Ниша обратио се Градској управи за друштвене делатности Молбом број 01-61/2024 од 19.08.2024. године за доделу финансијских средстава у висини од 300.000 динара, за постигнуте изузетне резултате на Олимпијским играма у Паризу 2024. године Сави Ранђеловићу, члану ватерполо репрезентације Србије, а на основу члана 51. Одлуке о остваривању потреба и интереса грађана у области спорта у Граду Нишу („Службени Лист Града Ниша“ број 119/2018-пречишћен текст, 36/2021, 49/2022 и 139/2022) који прописује да Град може доделити и награде екипи или појединцу за постигнуте резултате на званичним такмичењима од изузетног значаја, док је чланом 52. прописано да решење о додели награде и износу награде, на предлог Градског већа, доноси Градоначелник, који и уручује награду.

Средства за ову намену у износу од 300.000 динара, опредељена су Одлуком о буџету Града Ниша за 2024. годину, у оквиру у Разделу бр. 8, глава 8.01 – Градска управа за друштвене делатности, Програм 14 – Развој спорта и омладине, Програмска активност 1301-0002 - Подршка предшколском и школском спорту, функција 810 - Услуге рекреације и спорта, позиција 152 - Накнаде за социјалну заштиту из буџета, економска класификација 4727 - Накнаде из буџета за спорт.

Градско веће Града Ниша, на основу изузетних резултата ватерполо репрезентативца Србије Саве Ранђеловића, коме је ово трећа златна медаља заредом на Олимпијским играма, подржава доделу финансијских средстава, те је донело решење као у диспозитиву.

Број:736-1/2024-03

У Нишу, 20.08.2024. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**